《次韵受益九日》
元代·方回

归欤岂少旧林塘，何用痡瘏陟彼冈。
白发转添吾辈老，黄花不减去年香。
每嫌佳节多风雨，犹喜炎陬缓雪霜。
典尽寒衣偿酒债，衰翁聊以醉为乡。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。